open-index/open-wikipedia-markdown huggingface dataset:
திருப்பாம்புரம்

**திருப்பாம்புரம்** தமிழ்நாடு, திருவாரூர் மாவட்டம், குடவாசல் வட்டத்திலுள்ள ஓர் ஊராகும்.

## அமைவிடம்
கும்பகோணத்தில் இருந்து காரைக்கால் செல்லும் வீதியில் கொல்லுமாங்குடிக்கு மேற்கே கற்கத்தி என்ற ஊர் உள்ளது. அங்கிருந்து தெற்குத் திசையில் திருப்பாம்புரம் என்னும் இந்த அழகிய ஊர் அமைந்துள்ளது. இந்தப் பகுதி பண்டைய சோழ நாடு ஆகும்.

## ஊர் சிறப்பு
இங்கு திருப்பாம்புரம் சேஷபுரீஸ்வரர் கோயில் என்ற பிரசித்தி பெற்ற கோவில் உள்ளது. இக்கோவிலில் இராசராசன், இராசேந்திரன், சுந்தர பாண்டியன், சரபோஜி மன்னர்கள் காலத்திய கல்வெட்டுக்கள் காணப்படுவதால் இது ஒரு பழம் பெருமை வாய்ந்த ஊராகும். கல்வெட்டுக்கள் இறைவனை *பாம்புரம் உடையார்* எனவும், பிள்ளையாரை *ராஜராஜப் பிள்ளையார்* எனவும், அம்பாளை *மாமலையாட்டி* எனவும் குறிப்பிடுகின்றன.

## பிரபல நபர்கள்
திருப்பாம்புரம் பிரபல இசை வித்துவான்களின் பிறப்பிடமாகும். நாதசுவர வித்துவான் திருப்பாம்புரம் நடராஜசுந்தரம் பிள்ளை, அவரது மகனும் பிரபல புல்லாங்குழல் வித்துவானுமாகிய திருப்பாம்புரம் என். சுவாமிநாத பிள்ளை ஆகியோர் இந்த ஊரைச் சேர்ந்தவர்களே.

## மேற்கோள்கள்

## வெளி இணைப்பு
* GeoHack - திருப்பாம்புரம்

பகுப்பு:திருவாரூர் மாவட்டத்திலுள்ள கிராமங்கள்
கிமு 45

__NOTOC__
ஆண்டு **கிமு 45** (*45 BC*) என்பது ஒரு வியாழன், வெள்ளி அல்லது சனிக்கிழமையில் தொடங்கிய ஒரு சாதாரண ஆண்டு அல்லது ஒரு வெள்ளி அல்லது சனிக்கிழமையில் தொடங்கிய நெட்டாண்டு ஆகும். இவ்வாண்டிலேயே யூலியன் நாட்காட்டி பயன்பாட்டுக்கு வந்தது. அக்காலத்தில், அக்காலத்தில் இவ்வாண்டு "சகா அற்ற சீசரின் ஆட்சி ஆண்டு" (*Year of the Consulship of Caesar without Colleague*) எனவும், "ஆண்டு 709" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 45 என அழைக்கும் முறை நடைமுறைக்கு வந்தது.

## நிகழ்வுகள்

### உரோமைக் குடியரசு
* ஆட்சியாளர்கள்: யூலியசு சீசர்
* மார்ச் 17 - சீசரின் உள்நாட்டுப் போரில் சீசரின் கடைசி வெற்றி. சீசர் பொம்பெயின் படைகளைத் தோற்கடித்தார். சண்டையில் லபீனசு இறக்கிறான்.


## பிறப்புகள்
* இயூலசு அந்தோனியசு, மார் அந்தோனியின் மகன், கிமு 10 இல் ஆட்சியாளர் (இ. கிமு 2)
* வாங் மாங், ஆன் அரசமரபைக் கைப்பற்றியவன், சின் வம்சத்தின் மன்னன் (இ. 23)
விக்கி டோனர்

**விக்கி டோனர்**, 2012 இல் வெளிவந்த இந்தித் திரைப்படம். இதை சூஜித் சிர்க்கார் இயக்கியிருந்தார். ஜான் ஆபிரகாம் தயாரிப்பில் உருவானது. ஆயுஷ்மான் குரானா, யாமி கௌதம், அன்னு கபூர் ஆகியோர் முன்னணி வேடங்களில் நடித்தனர். திரைப்படம் ஏப்ரல் 20, 2012 அன்று இந்தியாவில் சுமார் 750 திரைகளில் வெளியிடப்பட்டது. இத்திரைப்படம் உலகளாவிய விமர்சன ரீதியான பாராட்டைப் பெற்றது. பாக்ஸ் ஆபிஸில் சிறப்பான வெற்றியைப் பெற்றது. ₹10 கோடி செலவில் எடுக்கப்பட்ட இந்தப் படம், உலகளவில் ₹66.32 கோடி வசூலித்து வணிக ரீதியாக வெற்றி பெற்றது. 

## தயாரிப்பு
ஈரோஸ் இன்டர்நேஷனல் நிறுவனத்தின் சுனில் லுல்லா மற்றும் ரைசிங் சன் பிலிம்ஸ் நிறுவனத்தின் ரோனி லஹிரி ஆகியோருடன் இணைந்து ஜான் ஆபிரகாம் இப்படத்தை முதன் முதலில் தயாரித்திருந்தார்.

இதன் திரைக்கதை விந்து தானத்தை அடிப்படையாகக் கொண்டது. *ஸ்டார்பக்* என்ற கனேடிய பிரெஞ்சுத் திரைப்படத்தை தழுவி எடுக்கப்பட்டது. இதில் எட்டுப் பாடல்கள் உள்ளன. இப்படம் தெலுங்கில் *நருடா டோனோருடா* (2016) என்றும், தமிழில் தாராள பிரபு (2020) என்றும் மறு ஆக்கம் செய்யப்பட்டது.

## விருதுகள்
60வது தேசிய திரைப்பட விருதுகளில், விக்கி டோனர் திரைப்படம் சிறந்த பிரபலமான திரைப்படத்திற்கான தேசிய திரைப்பட விருதை வென்றது. 58வது பிலிம்பேர் விருதுகளில், சிறந்தத் திரைப்படம், சிறந்த இயக்குநர் (சர்கார்), சிறந்த துணை நடிகை (அலுவாலியா) மற்றும் சிறந்த பெண் அறிமுக நடிகை (யாமி கௌதம்) உட்பட 8 பரிந்துரைகளைப் பெற்றது. மேலும் சிறந்த துணை நடிகர் (அன்னு கபூர்) மற்றும் சிறந்த ஆண் அறிமுக நடிகர் (குரானா) உட்பட 4 விருதுகளை வென்றது.

## மேற்கோள்கள்

## வெளி இணைப்புகள்
*தளம்
* 
* 
* 
* 
* Official trailer at YouTube

பகுப்பு:2012 இந்தித் திரைப்படங்கள்
பகுப்பு:விந்துக் கொடை குறித்தான திரைப்படங்கள்
பகுப்பு:இந்திய இந்தித் திரைப்படங்கள்
இரைப்பை அழற்சி

**இரைப்பையழற்சி** அல்லது **இரையகவழல்** (gastritis) என்பது இரைப்பையின் உட்புறச் சுவர் பல்வேறு காரணங்களினால் அழற்சி அடைவதைக் குறிக்கின்றது. அதிகப்படியான மது அருந்துதல், இஸ்டீராய்டற்ற அழற்சிக்கெதிரான மருந்துகளான (NSAIDs) ஆஸ்பிரின், ஐபுரூஃபென் ஆகியவற்றைத் தொடர்ந்து உபயோகப்படுத்துதல் ஆகியவை முதன்மையான தீவிரக் காரணங்களாக உள்ளன. சிலவேளைகளில் பெரிய அறுவைச் சிகிச்சை, புறவழிக் காயங்கள், தீக்காயங்கள், கடுமையான கிருமித் தொற்றுகளும் இரைப்பையழற்சி உருவாகக் காரணங்களாகின்றன. உடற்பருமனைக் குறைக்க மேற்கொள்ளப்படும் அறுவைச் சிகிச்சையின்போது நிகழும் சீரமைக்கப்பட்ட செரிமானக் குழாயாலும் இரைப்பையழற்சி உருவாகலாம். நாட்பட்டக்  காரணங்களாகப் பாக்டீரியா, முதன்மையாக எலிக்கோபேக்டர் பைலோரி கிருமித்தொற்று, பித்தநீர் பின்னொழுக்கு (bile reflux), உளைச்சல் ஆகியவற்றைக் கூறலாம். சில தன்னெதிர்ப்பு பிறழ்வுகளும் இரைப்பையழற்சியினை உருவாக்கலாம். வயிறு எரிச்சலடைதல், வயிற்று வலி ஆகியவை பொதுவாகக் காணப்படும் அறிகுறிகளாகும். செரிக்க இயலாமை (அஜீரணம்), வயிற்று உப்புசம், குமட்டுதல், வாந்தி, இரத்தச்சோகை ஆகியவை பிற அறிகுறிகளாகும். சிலருக்கு மேல்வயிற்றில் எரிச்சல், நிரம்பிய உணர்வு இருக்கலாம். இரைப்பை அகநோக்கிச் சோதனை (gastroscopy), இரத்தப் பரிசோதனை, முழுமையான குருதி எண்ணிக்கைச் சோதனை அல்லது மலப் பரிசோதனை இரைப்பையழற்சியினைக் கண்டறியப் பயன்படுத்தலாம். அமில எதிர்ப்பிகள், புரோட்டான் ஏற்றித் தடுப்பிகளைப் போன்ற மருந்துகள் அல்லது நுண்ணுயிர் எதிர்ப்பிகள், காரமான உணவுகளைத் தவிர்த்தல் ஆகியவை சிகிச்சைக்கு உபயோகப்படுத்தப்படுகின்றன. இரத்தச் சோகை உள்ளவர்களுக்குப் பி<sub>12</sub> ஊசி மருந்துகள் கொடுக்கப்படுகிறது என்றாலும், பொதுவாகச் சாப்பிடக்கூடிய பி-12 துணை உணவுகள் பரிந்துரைக்கப்படுகின்றன.

## அறிகுறிகள்

இரைப்பையழற்சியுள்ள பலர் அறிகுறிகளற்றவர்களாகவேக் காணப்படுகின்றனர். என்றாலும், மேற்புற மையப்பகுதியில் வயிற்று வலி இருப்பது பொதுவாக உள்ள அறிகுறியாகும். வலியானது, மழுங்கிய, தெளிவற்ற நிலையிலோ, எரிச்சலுடன் கூடிய வலி பற்களை நெரிக்கும் வண்ணம் புண்ணாக அல்லது கூர்மையாகவோக் காணப்படுகிறது. வயிற்றின் மேற்புற மையப்பகுதியில் வலி பொதுவாகக் காணப்பட்டாலும், வயிற்றின் மேற்புற இடது பகுதியிலிருந்து முதுகு வரை எங்கு வேண்டுமானாலும் வலி ஏற்படலாம்.

பிற அறிகுறிகள்:
*  பசியின்மை
* ஏப்பம்
* காரணமற்ற எடைக் குறைவு 
* குமட்டுதல்
* சீக்கிரமாக உணவுத் தெவிட்டுடல்
* வயிறு உப்புசம் 
* வாந்தி

## மேற்கோள்கள்

 
பகுப்பு:அழற்சி
ஜேம்ஸ் கண்டோல்பினி

**ஜேம்ஸ் கண்டோல்பினி** அமெரிக்கத் திரைப்பட நடிகர் ஆவார். எச்பிஓ தொலைக்காட்சியில் வெளியான தி சோப்ரனோஸ் என்ற நாடகத் தொடரில் நடித்து பிரபலமானவர். இவர் எம்மி விருது, ஸ்கிரீன் ஆக்டர்ஸ் கில்ட் விருது, கோல்டன் குளோப் விருது ஆகியவற்றை பெற்றுள்ளார். 
இவர் ஆவணப் படங்களையும் தயாரித்துள்ளார். இவர் முப்பதுக்கும் அதிகமான திரைப்படங்களிலும், ஐந்து தொலைக்காட்சித் தொடர்களிலும் நடித்துள்ளார். இனஃப் செட் என்ற திரைப்படத்திற்காக அபல விருதுகளைப் பெற்றார். தி சொப்ரனோஸ் என்ற நாடகமும் பல விருதுகளைப் பெற்றுத்தந்தது.

## சான்றுகள்

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1961 பிறப்புகள்
பகுப்பு:2013 இறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பயனளவைக் கொள்கை

அமெரிக்காவில் இருபதாம் நூற்றாண்டில் எழுந்த தத்துவக் கொள்கை இப்பயனளவைக் கொள்கை ஆகும். அமெரிக்காவில் குடியேறிய பிற ஐரோப்பிய னாட்டு மக்களூம் இன்கிலான்து மக்களூம் பல்வேரு பிரச்சனைகலை சன்திக்க னேரிட்டது.இப்பிரச்சனைகலுக்கு உரிய ஆயத்தமான னிரன்தர தீர்வுகள் ஏதும் காணப்படாமல்,தன்கள் வாழ்க்கையையே சோதனைகளாக கொண்டு அனுபவன்கள் மூலமாக பிரச்சனைகளூக்கு  தீர்வுகள் கண்டனர்.உண்மை என்பது ஒருவர் பெரும் அனுபவம் வாயிலாக அறீயப்படுவது.எனவே ஒவ்வொரு மனிதனும் வாழ்வில் மாருபட்ட உண்மையினை பெருகின்ரனர்.என்வே அவ்வுண்மையினை அனுபவமாக பெட்ரு வாழ்க்கை முரையினை மேம்படுத்தி கொள்கின்ரனர்.எனவே தான் உண்மை என்பது ஒன்றல்ல என்றும் அது பற்பல என்றும் பரைசாட்ருகின்ரது.
                  பயனலளவை கொள்கை என்பது "செயல்" என்று பொரு

பகுப்பு:குறுங்கட்டுரைகள்
சுமந்த் ராமன்

**சுமந்த் சி ராமன்** (*Sumanth C. Raman*) ஒரு பிரபலமான தமிழ் தொலைக்காட்சித் தொகுப்பாளரும் விளையாட்டு வர்ணனையாளரும் ஆவார். தூர்தர்ஷனின் பொதிகை தொலைக்காட்சியில் பிஎஸ்என்எல் விளையாட்டு வினாடி வினா நிகழ்ச்சி தொகுப்பாளராவார்.

## குறிப்பிடத்தக்க ஊடக தோற்றங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டு தொலைக்காட்சி பிரமுகர்கள்
300: ரைஸ் ஒப் அன் எம்பையர்

**300: ரிஸ் ஒப் அன் எம்பிரே** இது 2014ஆம் ஆண்டு வெளியான அமெரிக்கா நாட்டின் அதிரடித் திரைப்படம். இந்தத் திரைப்படத்தை நோம் முர்றோ இயக்கியுள்ளார். இந்த திரைப்படத்தில் சல்லிவன் ஸ்டேபிள்டன், இவா கிரீன், லீனா ஹெஅடேய், ஹான்ஸ் மாதேசன், ரோட்ரிகோ சாண்டோரோ, ஹான்ஸ் மாதேசன் மற்றும் ஜாக் ஓ கோன்னெல் நடித்துள்ளனர்.

## வெளியீடு
இந்தத் திரைப்படம் மார்ச் 7ம் திகதி 2014ம் ஆண்டு 3D மற்றும் ஐமேக்ஸ் 3D இல் வெளியானது. மார்ச் 7ம் திகதி தமிழ் மற்றும் ஆங்கிலம் மொழிகளில் இந்தியாவில் வெளியானது.

## நடிகர்கள்
* சல்லிவன் ஸ்டேபிள்டன்
* இவா கிரீன்
* லீனா ஹெஅடேய்
* ஹான்ஸ் மாதேசன் 
* ரோட்ரிகோ சாண்டோரோ
* ஹான்ஸ் மாதேசன்
* ஜாக் ஓ கோன்னெல்

## இசை
இந்த படத்துக்கு இசையமைப்பாளர் ஜன்கி சல் இசை அமைத்துள்ளார்.

## வெளி இணைப்புகள்
* 
* 
* 
* 
* 

## மேற்கோள்கள்

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:2014 முப்பரிமாணத் திரைப்படங்கள்
பகுப்பு:அமெரிக்க கற்பனை திரைப்படங்கள்
நீர்கொழும்புக் குடா

**நீர்கொழும்புக் குடா** என்பது இலங்கையின் தென்மேற்குப் பகுதியான நீர்கொழும்பிலுள்ள ஒரு மிகப்பெரிய கழிமுகக் குடாவாகும்.  

இந்தக் குடாவில் சில சிறிய ஆறுகளும் ஒரு கால்வாயும் கலக்கின்றன. இது ஒரு சிறிய கால்வாய் மூலம் வடக்கில் நீர்கொழும்பு நகருக்கருகில் கடலுடன் கலக்கிறது. இது அதிக மக்கள் தொகை கொண்ட வலயத்தால் சூழப்பட்டுள்ளதுடன் நெல் நிலங்கள், தென்னை பயிர்ச்செய்கை மற்றும் புல் நிலங்களாலும் சூழப்பட்டுள்ளது. இந்த நிலம் மீன்பிடிக்கும் விவசாயத்திற்கும் பயன்படுகிறது. இந்தக்குடா பெருந்தொகையான சதுப்பு நிலத்தைக் கொண்டுள்ளது. இந்தக்குடா கோர்மொரண்ட்ஸ், ஹீரோன்ஸ், எக்றேட்ஸ், கல்ஸ், டேர்ன்ஸ் போன்ற நீர்ப்பறவைகளையும் கவர்ந்து வருகிறது. 

## மேற்கோள்கள்
 
*

## வெளி இணைப்புகள்
*Negombo lagoon sky view

பகுப்பு:நீர்கொழும்பு
பகுப்பு:இலங்கையின் கடற்காயல்கள்
ஹனி சிங்

**ஹனி சிங்**, இந்திய நாட்டு இசையமைப்பாளரும், பாடகரும் ஆவார். இவர் திரைப்படங்களிலும் நடித்துள்ளார். இவரது இயற்பெயர் ஹிர்தேஷ் சிங். இவர் பல இந்தித் திரைப்படங்களுக்கு இசையமைத்துள்ளார்.

## தொழில்
ஷகல் பே மத் ஜா என்ற இந்தி படத்திற்கு பாடல் உருவாக்கி புகழ் பெற்றார். இவர் தமிழிலும் பாடல்களைப் பாடியுள்ளார். எதிர்நீச்சல் திரைப்படத்திலும் எதிர்நீச்சலடி என்ற பாடலை பாடினார். 2005 இல் பேஷி என்ற பாடல் தொகுப்பின் மூலம் பாடகராகினார். கடைசியாக, 2013 ஆண்டில் புளூ ஐஸ் என்ற பாடலை வெளியிட்டார். பஞ்சாபியிலும் பாடல்களைப் பாடி விருதுகளைப் பெற்றுள்ளார். இதுவரை இரண்டு இந்தி திரைப்படங்களில் நடித்துள்ளார்.
`

பகுப்பு:வாழும் மக்கள்
பகுப்பு:பாடகர்கள்
ஜியா கான்

**ஜியா கான்** திரைப்பட நடிகையும், பாடகியும் ஆவார். இவர் இந்தித் திரைப்படங்களில் நடித்துள்ளார். நிசப்த் என்ற திரைப்படத்தில் நடித்து, சிறந்த நடிகைக்கான விருதிற்கு பரிந்துரைக்கப்பட்டார். அண்மையில், ஹவுஸ்புல் என்ற இந்தித் திரைப்படத்தில் நடித்தார்.
இவரது அப்பாவும் திரைப்பட நடிகர். இவரது இசுலாமியப் பெற்றோருக்கு, அமெரிக்காவின் நியூயார்க்கில் பிறந்தார். மன்ஹாட்டனில் கலைக் கழகத்தில் பயின்றவர். பாப் பாடல்களும் பாடியிருக்கிறார்.
மூன்றே இந்தித் திரைப்படங்களில் நடித்திருந்த போதும், பெரும்புகழை எட்டியிருந்தார். 2013 ஆண்டில் தற்கொலை செய்துகொண்டார்.

## சான்றுகள்

## மேற்கோள்கள்

பகுப்பு:2013 இறப்புகள்
பகுப்பு:தற்கொலை செய்து கொண்ட நடிகைகள்
பகுப்பு:1988 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்திய முஸ்லிம்கள்
ஆஸ்கர் பிஸ்டோரியஸ்

**ஆஸ்கர் லெனர்ட் கார்ல் பிஸ்டோரியஸ்** (Oscar Leonard Carl Pistorius, பி. நவம்பர் 22, 1986) தென்னாப்பிரிக்காவைச் சேர்ந்த ஓட்டப் பந்தய வீரர். இவரது இயற்பெயர் ஆஸ்கர் லியோனார்டு கார்ல் பிஸ்டோரியஸ் என்பதாகும். இவருக்கு முட்டிக்கு கீழே கால்கள் இல்லை. மாற்றுத் திறனாளிகளுக்கான ஒலிம்பிக் போட்டிகளில் பங்கேற்றுள்ளார். போட்டிகளில் பங்கேற்று முதல் பரிசையும் பெற்றுள்ளார். 2012 கோடைகால ஒலிம்பிக்கில் தங்கப் பதக்கத்தை வென்றார் என்பது குறிப்பிடத்தக்கது.

## சாதனைகள்
2004 தொடங்கி, 2008 வரையிலும் நடைபெற்ற போட்டிகளில் குறைந்த நேரத்தில் ஓடி தங்கம், வெள்ளி பதக்கங்களைப் பெற்றிருக்கிறார். இதில் நூறு மீட்டர், இருநூறு மீட்டர், நானூறு மீட்டர், தொடர் ஓட்டப் போட்டிகளும் அடங்கும். இவரது சாதனைகளைப் பாராட்டி தென்னாப்பிரிக்காவின் அதிபர் உயரிய விருதை வழங்கி பெருமைப்படுத்தினார். 2008 இல் டைம்ஸ் இதழ் வெளியிட்ட சிறந்த நூறு நபர்களில் இவருடைய பெயரும் இடம் பெற்றிருந்தது குறிப்பிடத்தக்கது.

## கொலை வழக்கு
பிப்ரவரி 14, 2013 அன்று, பிரிட்டோரியாவில் பிஸ்டோரியஸ் வீட்டில் அவரது காதலி ரீவா ஸ்டீன்காம்ப் கொலை செய்யப்பட்டார். அடுத்த நாள் பிரிட்டோரியா காவல்துறை பிஸ்டோரியசை கைது செய்து அவர் மீது கொலை குற்றச்சாட்டியது. மார்ச் 3, 2014 அன்று, பிரிட்டோரியா உயர்நீதிமன்றத்தில் விசாரணை தொடங்கியுள்ளது. நவம்பர் 2021 இல், தென்னாப்பிரிக்க சிறை அதிகாரிகள் ஆஸ்கார் பிஸ்டோரியஸின் பரோலை பரிசீலிப்பதற்கான முதல் நடைமுறை நடவடிக்கைகளைத் தொடங்கினர், அவர் தனது காதலியைக் கொன்றதற்காக சிறையில் அடைக்கப்பட்டார்.

## சான்றுகள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:தென்னாப்பிரிக்கர்கள்
பகுப்பு:தட கள விளையாட்டு வீரர்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
ரே லூயிஸ்

**ரே லூயிஸ்** அமெரிக்க கால்பந்தாட்ட வீரர். பதினேழு ஆண்டுகளாக தேசிய கால்பந்து கழகத்தில் இருந்தார். 
இதற்கு முன்னர் மியாமி பல்கலைக்கழகக் கல்லூரியின் குழுவிற்காக விளையாடினார்.
மைய வரிசையில் விளையாடி, மதிப்பிற்குரிய வீரருக்கான விருதைப் பெற்றுள்ளார். பின்னர், ஈஎஸ்பிஎன் தொலைக்காட்சிக்காக பணிபுரிந்தார். 1996 முதல் 2012 வரை விளையாடி இருக்கிறார். இவர் நினைவாக, பால்டிமோரில் உள்ள வடக்கு நிழற்சாலைக்கு இவரது பெயர் இடப்பட்டுள்ளது. பால்டிமோர் ரேவன்ஸ் குழுவிலும் விளையாடியுள்ளார்.

## சான்றுகள்

பகுப்பு:வாழும் மக்கள்
பகுப்பு:அமெரிக்கக் காற்பந்தாட்ட வீரர்கள்
பகுப்பு:1975 பிறப்புகள்
ஜேசன் காலின்ஸ்

***ஜேசன் காலின்ஸ்***' (பிறப்பு: திசம்பர் 2, 1978) அமெரிக்கக் கூடைப்பந்தாட்ட வீரர். தேசிய கூடைப்பந்தாட்ட கழகத்தில் விளையாடியவர். ஸ்டான்போர்டு பல்கலைக்கழகத்தில் பயின்றவர். இவர் ஓரினச் சேர்க்கையாளர் ஆவார். இவர் கலிபோர்னியாவில் உள்ள நார்த்ரிட்சு பகுதியில் பிறந்தவர். நியூ ஜெர்சி நெட்ஸ் என்ற குழுவிற்காக விளையாடியுள்ளார். பின்னர் மின்னசொட்டா டிம்பர்வுல்ஸ், மெம்பிஸ் கிரிஸ்லிஸ், பாஸ்டன் செல்டிக்ஸ், வாஷிங்டன் விசார்ட்ஸ் உள்ளிட்ட குழுக்களிலும் விளையாடியுள்ளார். 2001 முதல் 2013 வரை விளையாடியுள்ளார்.

## சான்றுகள்

பகுப்பு:வாழும் மக்கள்
பகுப்பு:அமெரிக்கர்கள்
பகுப்பு:கூடைப்பந்து விளையாட்டு வீரர்கள்
பகுப்பு:1978 பிறப்புகள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
டி. பிருந்தா

thumb|right|டி. பிருந்தா
**டி. பிருந்தா** (*T. Brinda*) என அறியப்படும் **தஞ்சாவூர் பிருந்தா** (1912 - 1996) ஒரு கருநாடக இசைப்பாடகரும் இசை ஆசிரியருமாவார்.

## தொடக்ககால இசை அநுபவங்கள்
வீணை தனம்மாளின் பேத்தியான பிருந்தா முதலில் தனது தாயார் காமாட்சியிடம் இசை பயின்றார். இந்தப் பயிற்சி வீணை தனம்மாளின் பாணியில் இருந்தது. வசீகரிக்கும் தன்மை உடைய, ஆறுதலான நடையில், நுணுக்கமான கமகங்களுடன் இராகங்களைக் கையாளுதல் இந்தப் பாணியின் சிறப்பு. வீணை தனம்மாளும் இவருக்கு இசைப் பயிற்சி அளித்தார்.

அதன் பின் சிறிது காலம் காஞ்சிபுரம் நாயினாப் பிள்ளையிடம் இசைப் பயிற்சி பெற்றார். நயினார் பிள்ளையின் பாணி கம்பீரமான, வேகமான அசைவுகளுடன் கூடிய லயத்தைக் கொண்டதாகும்.

ஆகவே பிருந்தா தனம்மாளின் உன்னதமான, நுணுக்கமான பாணியையும் நயினா பிள்ளையின் ஆண்மை கம்பீரத்துடன் கூடிய பாணியையும் ஒன்றுசேர்த்து இழையோடுமாப் போல பாடினார்.

## இசைப் பணி
### இசை அறிவு
இவரது அபிமானிகளும் இசை இரசிகர்களும் இவரை ஒரு அசாதாரண இசை அறிவு படைத்தவராக கருதினார்கள். இவர் பேகடா, முகாரி, சகானா, சுருட்டி, வராளி, யதுகுலகாம்போதி போன்ற சிக்கலான அமைப்பையும் நுணுக்கமான கமகங்களையும் கொண்ட இராகங்களை இசைப்பதில் வல்லவர். கருநாடக இசை மும்மூர்த்திகள், பட்னம் சுப்பிரமணிய ஐயர் ஆகியோரின் அரிய கீர்த்தனைகள், சேத்ரையாவின் பதம் மற்றும் ஜாவளிகளுக்கு இவர் ஒரு களஞ்சியமாக திகழ்ந்தார்.

### இசை ஆசிரியர்
இவரின் இசை பாண்டித்தியமும் நிபுணத்துவத்துவமும் பல இசையாளர்களைக் கவர்ந்தது. அவர்கள் பிருந்தாவிடம் இசைப்பயிற்சி பெற வந்தனர். சங்கீத கலாநிதிகள் செம்மங்குடி சீனிவாச ஐயர், எம். எஸ். சுப்புலட்சுமி, ஆர். கே. ஸ்ரீகண்டன் ஆகியோர் அவரிடம் இசை கற்றனர். இசையாளர்கள் இராமநாதன் கிருஷ்ணன், அருணா சாய்ராம், சித்திரவீணை ரவிகிரண், பி. கிருஷ்ணமூர்த்தி, சித்திரவீணை கணேஷ், கே. என். சசிகிரண், கிரணவல்லி வித்யாசங்கர், கீதா ராஜா, பி. பாலசுப்பிரமணியன் ஆகியோர் பிருந்தாவின் முழு நேர மாணவர்கள். அவரது பேரனும் சீடருமாகிய திருவாரூர் எஸ். கிரீஷ் ஒரு சாதனை இசைக் கலைஞர் ஆவார்.

### அரங்கு இசை
பிருந்தா தொடக்க காலத்தில் பெருமளவு தனது சகோதரியான டி. முக்தாவுடன் இணைந்தும் பிற்காலத்தில் தனது மகள் வேகவாகினி விஜயராகவனுடன் சேர்ந்தும் இசைக் கச்சேரிகள் செய்தார். இவர் அமெரிக்காவின் வாசிங்டன் மாநில சியாட்டில் பல்கலைக் கழகத்திலும் ஒரு வெளிப்பேர் கலைஞராகப் பணியாற்றினார்.

## ஒரு சீடரின் பார்வையில்
இவரின் மாணவர்களில் ஒருவரான கிரணவல்லி வித்தியாசங்கர் *பிருந்தாம்மா* பற்றிக் கூறுவது:

## இறப்பு
சிறிது காலம் நோய்வாய்ப் பட்டிருந்த பின் 1996 ல் காலமானார்.

## விருதுகள்
* சங்கீத கலாநிதி விருது, 1976, வழங்கியது: சென்னை மியூசிக் அகாதமி
* சங்கீத கலாசிகாமணி விருது, 1973, வழங்கியது தி ஃபைன் ஆர்ட்ஸ் சொசைட்டி
* சங்கீத நாடக அகாதமி விருது, 1965 
* குடியரசுத்தலைவர் விருது
* சுவராலயா புரஸ்கர் விருது

## மேற்கோள்கள்

## வெளியிணைப்புகள்
* An article on Brinda from The Hindu, newspaper.
* Video Clippings of T Brinda
* MP3 Clips of T Brinda

## குறிப்புகள்

பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:கருநாடக இசைப் பாடகர்கள்
பகுப்பு:1912 பிறப்புகள்
பகுப்பு:1996 இறப்புகள்
பகுப்பு:தமிழ்ப் பெண் இசைக் கலைஞர்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
சீனப் பெரும் கால்வாய்

**சீனப் பெரும் கால்வாய்** (*Grand Canal*) அல்லது **பெய்ஜிங்-கான்சு பெருங்கால்வாய்** (*Beijing-Hangzhou Grand Canal*) உலகின் நீளமான கால்வாய் அல்லது செயற்கை ஆறு ஆகும். இது பெய்ஜிங்கில் தொடங்கி எபாய், சான்டாங், ஜிங்சு மற்றும் சிஜியங் மாகாணங்கள் வழியாக மஞ்சள் ஆற்றையும் யாங்சி ஆற்றையும் இணைத்துப் பின் சிஜியங் மாகாணத்தின் கான்சூ நகரை அடைகிறது. கால்வாயின் பழைய தடமானது சுய் அரசமரபின் (581-618) கிமு ஐந்தாம் நூற்றாண்டைச் சேர்ந்தது. இது சீனாவின் குறிப்பிடத்தகுந்த சுற்றுலா இடங்களில் ஒன்றாகும் .

கால்வாயின் மொத்த நீளம் 1,776 கி.மீ. (1,104 மைல்). இக்கால்வாயின் உயரமான இடம் சான்டாங் மலை உச்சியில் 42மீ (138 அடி) ஆகும். இது கப்பல்கள் செல்லக்கூடிய கால்வாய் ஆகும். சாங் அரசமரபில் (960-1279) கிமு 10ம் நூற்றாண்டில் கதவுகள் பொருத்தப்பட்ட பின், உயரமான இடங்களை அடைய இருந்த தடை (சிரமம்) விலகியது. இக்கால்வாய் வரலாற்றின் எல்லா காலங்களிலும் பல்வேறு அறிஞர்களால் பாராட்டப்பட்டிருக்கிறது .

மஞ்சள் ஆற்றில் அடிக்கடி ஏற்படும் வெள்ளம் இக்கால்வாயின் பாதுகாப்பிற்கும் செயல்பாட்டிற்கும் அச்சுறுத்தலாக இருந்தது. போர்காலங்களில் மஞ்சள் ஆற்றங்கரை உடைக்கப்பட்டு எதிரி படைகளின் முன்னேற்றம் தடைசெய்யப்பட்டது. இதனால் மக்களுக்குப் பொருளாதார முறையிலும் சிரமம் ஏற்பட்டது. சீரழிவாலும் அடிக்கடி பயன்பாட்டில் இல்லாமலும் இக்கால்வாய் போனாலும் சுய் ஆட்சிமரபு காலத்தில் இருந்தே சீனாவின் பொருளாதாரம் வளர்வதற்கு முதன்மையானதாக இக்கால்வாய் இருந்தது.
thumb|342x342px|சீனப் பெரும் கால்வாய் செல்லும் வரைபடம்

## வரலாறு
### தொடக்ககால வரலாறு

## மேற்கோள்கள்


பகுப்பு:சீனப் புவியியல்
பகுப்பு:சீனாவில் உள்ள உலக பாரம்பரியக் களங்கள்
பி.டி. கத்தரிக்காய்

**பிடி கத்தரிக்காய்** (ஆங்கிலம்:Bt brinjal) என்பது மரபணு மாற்றக் கத்தரிக்காய் ஆகும். இது மண்ணுக்கடியில் இருக்கும் பாசில்லஸ் துரிஞ்சியென்சிஸ் பாக்டீரியாவிலிருந்து எடுக்கப்படும் மரபணுவைக்(Cry1Ac) கொண்டு மரபணு மாற்றம் செய்யப்படும் விதையிலிருந்து உருவாக்கப்படும் கத்தரிச் செடியாகும்.மஹிகோ  ஜல்னா, மகாராஷ்டிராவைச் சார்ந்த ஒரு இந்திய விதை நிறுவனத்தினால் பி.டி கத்தரிக்காய் உருவாக்கப்பட்டது. 

இது நல்ல பூச்சி எதிர்ப்பு சக்தியும், அதிக விளைச்சலும், குறைந்த செலவும் மற்றும் குறைந்த சுற்றுச்சூழல் பாதிப்பை ஏற்படுத்தும் வகையிலும் உருவாக்கப்பட்டது. ஆனால் பி.டி. கத்தரிக்காயினால் மனித உடல் மற்றும் உயிர் பாதுகாப்பு, வாழ்வாதாரம் மற்றும் பல்லுயிர்க்கு  பாதகமான தாக்கத்தை எற்படுத்தலாம் என்று கருதப்படுகிறது.

## இவற்றையும் பார்க்க
*மரபணு மாற்றுப் பயிர்

பகுப்பு:மரபணு மாற்றப்பட்ட வேளாண் உயிரினங்கள்
பகுப்பு:கத்தரியினங்கள்
பியூரான் (விண்கலம்)

**பியூரான் விண்கலம்** என்பது (, , பனிப்புயல்) வடிவமைப்பிலும் செயல்பாட்டிலும் அமெரிக்காவின் விண்ணோடத்தை ஒத்த சோவியத் யூனியனின் சுற்றுப்பாதை வாகனமாகும்.  1988-ஆம் ஆண்டில் மனிதரற்ற சோதனை பறத்தலுக்கு உட்படுத்தப்பட்டது; இதன்மூலம், விண்ணுக்கு அனுப்பப்பட்ட ஒரே சோவியத் விண்ணோடமாக இது திகழ்கிறது.  சோவியத் யூனியனின் பிளவுக்குப் பிறகு, 1993-ஆம் ஆண்டில் *பியூரான் விண்கல* மேம்பாட்டுத் திட்டம் நிறுத்தப்பட்டது.  பியூரான் விண்கலம், சோவியத் விண்ணோடமாக கருதப்பட்டது; இதன் வானூர்தி மட்டுமே மறுபயன்பாட்டுக்கு உகந்ததாகும் (உண்மையில், மறுபடியும் இது பறத்தலுக்கு பயன்படுத்தப்படவில்லை).  விண்கலத்தின் முக்கியமான பகுதி - ஒரு முறை மட்டுமே பயன்படுத்தப்படக்கூடிய சக்திவாய்ந்த ஏவூர்தி பொறி (*எனெர்ஜியா*).

பைக்கானூர் விண்வெளி ஏவுதளத்தின் விமானப் பணிமனையில் நிறுத்தப்பட்டிருந்த பியூரான் விண்கலம் (பறத்தலுக்குப் பயன்படுத்தப்பட்டது), 2002-ஆம் ஆண்டில் பணிமனை இடிந்து விழுந்ததில் முற்றிலும் சேதமானது.

## குறிப்புதவிகள்

பகுப்பு:சோவியத் விண்வெளிப் பயணங்கள்
பகுப்பு:விண்ணூர்திகள்
அய்யப்பன் பாட்டு

கேரளத்தில் வாழும் அய்யப்ப பக்தர்கள் அய்யப்பனை வேண்டி நடத்துகிற கலையே அய்யப்பன் பாட்டு. இதை சாஸ்தாம்பாட்டு என்றும் அழைக்கின்றனர். 
அய்யப்பன் பிறக்கும் முன்னர் இருந்த பந்தளம் நாட்டு ராஜா குடும்பத்துக் கதையை பாட்டாக பாடுவர். 
தேவர்களுக்கும் அசுரர்களுக்கும் இடையிலான போர் உள்ளிட்ட பிற கதைகளையும் பாட்டில் கேட்கலாம்.

## நிகழ்த்தும் முறை
இதில் குறைந்தது ஐவர் ஈடுபடுவர். அனைவரிடமும் உடுக்கை இருக்கும். பந்தலில் அமர்ந்துகொண்டு, நிலவிளக்கை ஏற்றி கணபதியையும், சரஸ்வதியையும் போற்றிப் பாடுவர். பின்னரே, மற்ற கடவுள்களைப்  பற்றிப் பாட வேண்டும் என்பது விதி. 
பாட்டுப் பாடுகையில் சிலர் துள்ளவும் செய்வர். தீக்கனலில் இறங்குவதும் உண்டு. இலத்தாளம், உடுக்கை ஆகியவற்றைப் பயன்படுத்துவர். இரவு நேரங்களில் நிகழ்த்தப்படும்.

## இணைப்புகள்

பகுப்பு:கேரளக் கலைகள்
இடையர்கள் குழந்தை இயேசுவை காணுதல்

**இடையர்கள் குழந்தை இயேசுவை காணுதல்** () என்பது திருவிவிலியத்தின் புதிய ஏற்பாட்டில் கிறிஸ்துவின் பிறப்பிற்குப் பின் நடந்த நிகவாகும். இது இயேசு பிறந்ததை வானதூதர் இடையர்களுக்குத் தோன்றி அறிவித்ததன்பின், அவர்கள் குழந்தை இயேசுவைக் கண்டு வணங்கிய நிகழ்வாகும்.

## விவிலிய குறிப்பு
[thumbnail|left|[குழந்தை இயேசு|குழந்தை இயேசுவைக் காணும் இடையர்கள்]]
இது திருவிவிலியத்தின் லூக்கா நற்செய்தியில் 2 ஆம் அதிகாரத்தில் குறிப்பிடப்பட்டுள்ளது (லூக்கா 2:8-20). அவ்வதிகாரத்தில் தங்கள் கிடையைக் காவல் காத்துக்கொண்டிருந்த இடையர்களுக்கு வானதூதர் தோன்றி "ஆண்டவராகிய மெசியா தாவீதின் ஊரில் பிறந்திருக்கிறார், குழந்தையைத் துணிகளில் சுற்றித் தீவனத் தொட்டியில் கிடத்தியிருப்பதைக் காண்பீர்கள்" எனக் கூறினார் என்றும், இதைக் கேட்ட அவர்கள் அக்குழந்தையை காண சென்று வணங்கி கடவுளைப்போற்றினர் என குறிப்பிடப்பட்டுள்ளது.

## குடிலில் இந்நிகழ்வின் சித்தரிப்பு
கிறித்துமஸ் குடிலில் குழந்தை இயேசு, மரியாள், யோசேப்பு, தேவதூதர்கள், மூன்று அரசர்கள் ஆகியோருடன் இடையர்களையும் அவர்களுடைய கிடையையும் காட்சிப்படுத்துவது வழக்கமான ஒன்றாகும்.

## ஆதாரங்கள்

பகுப்பு:நற்செய்தி நிகழ்வுகள்
பகுப்பு:கிறித்துமசு
பகுப்பு:லூக்கா நற்செய்தி
1764

**1764** (MDCCLXIV) ஒரு ஞாயிற்றுக்கிழமையில் ஆரம்பமான ஒரு கிரெகோரியன் நெட்டாண்டாகும். 11-நாட்கள் பின்நோக்கிய பழைய யூலியன் நாட்காட்டியில் இது வியாழக்கிழமையில் ஆரம்பமானது.

## நிகழ்வுகள்
* சனவரி 7 - அங்கேரியில் நூற்றுக்கணக்கான செக்கேலி இன மக்கள் ஆத்திரியர்களினால் படுகொலை செய்யப்பட்டனர்.
* பெப்ரவரி 15 - அமெரிக்க நகரம் செயின்ட் லூயிசு அமைக்கப்பட்டது.
* சூன் 21 - கனடாவின் கியூபெக் நகரில் கியூபெக் கசெட் இதழ் வெளிவந்தது. 2013 இன் படி வட அமெரிக்காவில் மிகப் பழைய நாளிதழ் இதுவாகும்.
* அக்டோபர் 15 - ஆர்க்காட்டு படைகளின் போர் வீரரும் கிழக்கிந்திய படைகளுக்கு படைத்தலைவராகவும் விளங்கிய மருதநாயகம் ஆங்கிலேயர்களினால் தூக்கிலிடப்பட்டார்.
* அக்டோபர் 22 - புக்சார் சண்டை: எக்டர் மன்ரோ தலைமையிலான பிரித்தானிய கிழக்கிந்திய நிறுவனத்தின் படைகள் முகலாயப் பேரரசர் இரண்டாம் ஷா ஆலம், அவுதின் நவாப், வங்காள நவாப் ஆகியோரின் கூட்டணிப் படைகளை வென்றன.

### நாள் அறியப்படாதவை
* பிரெஞ்சு அரசு போர்க்கால வரி அறவிடுவதை நிறுத்தியது.
* ஏர்மிட்டேச் அருங்காட்சியகம் அமைக்கப்பட்டது.

## பிறப்புகள்
* சார்ல்ஸ் கம்பர்லான்ட், இங்கிலாந்து துடுப்பாட்டக்காரர் (இ. 1835)

## இறப்புகள்
* சூலை 16 - ஆறாம் இவான், உருசியாவின் சார் மன்னன் (சிறையில் கொல்லப்பட்டான்) (பி. 1740)
* அக்டோபர் 15 - மருதநாயகம், ஆர்க்காட்டு படைகளின் போர் வீரர் (பி. 1725)
* அக்டோபர் 26 - வில்லியம் ஹோகார்த், ஆங்கிலேய ஓவியர் (பி. 1697)

## நாற்காட்டி

## மேற்கோள்கள்

*
நாசரேத்துக்குத் திரும்பிச் செல்லுதல்

thumbnail|நாசரேத்தில் இயேசுவின் குழந்தைப் பருவம்

**நாசரேத்துக்குத் திரும்பிச் செல்லுதல்**  திருவிவிலியத்தின் புதிய ஏற்பாட்டில் குறிப்பிடப்பட்டுள்ள இயேசுவின் வாழ்க்கைக் காட்சி. அதன் படி யோசேப்பும், மரியாவும், குழந்தை இயேசுவுடன் எகிப்திலிருந்து நாசரேத்துக்கு வந்தனர் என லூக்கா நற்செய்தி குறிப்பிடுகிறது. அதன் பின் அவர்கள் நாசரேத்துவிலே வாழ்ந்து வந்தனர். இதனாலே இயேசு நசரேயன் எனவும் அழைக்கப்பட்டார் என குறிப்பிடப்பட்டுள்ளது.

## விவிலிய குறிப்பு
இந்த காட்சியை லூக்கா நற்செய்தியும், மத்தேயு நற்செய்தியும் விவரிக்கின்றன. ஏரோது இறந்த பின், அவர்கள் இஸ்ரயேல் நாட்டுக்குச் செல்லுமாறு தூதர் பணித்தார். ஆனால்  யூதேயாவில் அர்க்கெலா தன் தந்தைக்குப்பின் அரசாளுவதாகக் கேள்விப்பட்டு அங்கே போக யோசேப்பு அஞ்சியதால், கனவில் எச்சரிக்கப்பட்டுக் கலிலேயப் பகுதிகளுக்குப் புறப்பட்டுச் சென்றார். அங்கு அவர் நாசரேத்து எனப்படும் ஊருக்குச் சென்று அங்குக் குடியிருந்தார் எனவும், இவ்வாறு, "நசரேயன்" என அழைக்கப்படுவார் என்று இறைவாக்கினர்கள் உரைத்தது நிறைவேறியது எனவும் நற்செய்திகள் குறிப்பிடுகின்றன(மத்தேயு 2:19-23),(லூக்கா:2:39-40).

## ஆதாரங்கள்

## மேற்கோள்கள்

பகுப்பு:நற்செய்தி நிகழ்வுகள்
பகுப்பு:லூக்கா நற்செய்தி
ஐதரசீன்

N2H4 எனும் மூலக்கூற்று வாய்ப்பாடுடைய அசேதனச் சேர்மமே **ஐதரசீன்** ('Hydrazine') ஆகும். இது நிறமற்ற, தீப்பற்றக்கூடிய, அமோனியா போன்ற வாடையுடைய திரவமாகும். இது மிகவும் நச்சுத்தன்மையானது. நிலைப்புத்தன்மை அற்றது. இது பல்வேறு பயன்களைக் கொண்டிருப்பதால் 2002ஆம் ஆண்டளவில் 260000 தொன் ஐதரசீன் உற்பத்தி செய்யப்பட்டது. பல்பகுதிய நுரைத் தயாரிப்பிலும், பல்பகுதியத்தைத் தயாரிக்கப் பயன்படும் வினைவேகமாற்றிகளை உருவக்கவும், மருந்து உற்பத்தியிலும், ரொக்கட்டுகளில் எரிபொருளாகவும் ஹைட்ரஸைன் பயன்படுகின்றது. மின்னுற்பத்தி நிலையங்களில் நீரில் கரைந்துள்ள ஒக்சிசன் அரிப்பை ஏற்படுத்துமென்பதால் ஒக்சிசனை அகற்ற இது பயன்படுகின்றது.

## மூலக்கூற்று அமைப்பும் இயல்புகளும்
ஐதரசீனின் அடர்த்தி 1.021 g cm−3 ஆகும். எனினும் இதன் நீரேற்றப்பட்ட வடிவம் இதனை விட சிறிது அடர்த்தி கூடியது (1.032 g cm−3). ஐதரசன் அணு ஒன்றின் வெளியேற்றத்துடன் இரு அமோனிய மூலக்கூறுகள் இணைக்கப்பட்டமையை ஐதரசீனின் மூலக்கூற்றுக் கட்டமைப்பு காட்டுகின்றது. இரண்டு நைதரசன் அணுக்களுக்கு இடையே 1.45 Å (145 pm) இடைவேளி உள்ளது.

நீரில் கரைக்கப்படும் போது அமோனியா போன்ற காரத்தன்மையை ஐதரசீன் காட்டுகின்றது.

:N2H4  +  H2O →  [N2H5]+ + OH−

ஐதரசீன் தீப்பற்றக்கூடிய திரவமாகும். எரியும் ஒவ்வொரு கிலோகிராம் ஐதரசீனும் 194.1 x 105 J வெப்பத்தை வழங்கும் திறனுடையது.

## உற்பத்தி
குளோரமைனையும் (அமோனியம் குளோரைட்டு) அமோனியாவையும் தாக்கத்துக்கு உட்படுத்துவதால் ஐதரசீனை உற்பத்தி செய்ய முடியும்.
:NH2Cl  +  NH3   →   H2N-NH2  +  HCl

யூரியாவோடு அல்லது அமோனியாவோடு சோடியம் ஹைபோகுளோரைற்றைத் தாக்கத்துக்கு உட்படுத்துவதாலும் ஐதரசீனை உற்பத்தி செய்ய முடியும்.
:(H2N)2C=O + NaOCl + 2 NaOH → N2H4 + H2O + NaCl + Na2CO3

:2NH3 + NaClO → N2H4 + NaCl + H2O

அமோனியாவையும் ஐத்ரசன் பர ஒக்சைட்டையும் கொண்டும் இதனை உற்பத்தி செய்யலாம்.
:2NH3 + H2O2 → H2N-NH2 + 2H2O

## ரொக்கெட்டுகளில் ஐதரசீனின் பயன்பாடு

இரண்டாம் உலகப் போரிலேயே ஐதரசீன் முதன் முதலாக ரொக்கெட் எரிபொருளாகப் பயன்பட்டது. முதல் ரொக்கெட் பூட்டப்பட்ட விமானமான 'Messerschmitt Me 163B' இல் இது B-Stoff (நீரேற்றப்பட்ட ஐதரசீன்) என்ற பெயருடன் எரிபொருளாகப் பயன்படுத்தப்பட்டது.

எரிபொருளாக மட்டுமன்றி தள்ளுகைப் பொருளாகவும் ஐதரசீன் பயன்படுகின்றது. இது இவ்வாறு தள்ளுகை ஆற்றலை வெளிப்படுத்த ஆக்சிசன் தேவைப்படாமையால் விண்வெளி ஓடங்களில் சிறிய தள்ளுகை ரொக்கெட்டுகளாகப் பயன்படுகின்றது. வைகிங், ஃபீனிக்ஸ் மற்றும் கியூரியோசிட்டி ஓடங்களில் இவ்வாறான சிறிய ரொக்கெட்டுகள் பயன்படுத்தப்பட்டன.

எல்லா ஐதரசீனைப் பயன்படுத்தும் தனித்தள்ளுகை இயந்திரங்களிலும் ஊக்க வினைவேகமாற்றிகள் தாக்கத்தைத் தூண்டவும் தொடரவும் பயன்படுத்தப்படுகின்றன. இரீடியம் உலோகத்தோடிணைந்த அலுமினா அல்லது நனோ கார்பன் நார்கள் அல்லது மொசிப்டினம் நைட்ரைட்டோடிணைந்த அலுமினா ஊக்கிகளாகப் பயன்படுகின்றன. இவை ஐதரசீனை ஐதரசன் மற்றும் நைதரசனாகப் பிரிகையுற உதவுகின்றன.

#3 N2H4 → 4 NH3 + N2
#N2H4 → N2 + 2 H2
#4 NH3 + N2H4 → 3 N2 + 8 H2

முதலாவது மற்றும் இரண்டாவது தாக்கங்கள் புறவெப்பத்தாக்கங்களாகும். வெப்பநிலையை சடுதியாக 800 °Cக்கு உயர்த்தும் ஆற்றல் இத்தாக்கங்களுக்கு உண்டு. மூன்றாவது தாக்கம் அகவெப்பத் தாக்கமாகும். இது வெப்பநிலையைக் குறைத்தாலும், இத்தாக்கம் அதிகளவு வாயுவை வெளியேற்றும் ஆற்றலுள்ளது. இவ்வனைத்துத் தாக்கங்களும் ஊக்கிகளில் தங்கியுள்ளதால் இத்தாக்கங்களை விரும்பியவாறு கட்டுப்படுத்தி ரொக்கெட்டுகளை இயக்க முடியும்.

## மேற்கோள்கள்


பகுப்பு:காரங்கள்
பகுப்பு:ஒடுக்கிகள்
பகுப்பு:அரிமானத் தடுப்பிகள்
நசியான் கிரகோரி

**நசியான் கிரகோரி** (  *Grēgorios ho Nazianzēnos*; c. 329 – 25 ஜனவரி 389 or 390), அல்லது **நசியானுஸ் கிரகோரி** என்பவர் 4ம் நூற்றாண்டில் வாழ்ந்த கான்ஸ்டான்டினோபிலின் பேராயர் ஆவார். திருச்சபைத் தந்தையர்களுள் இவர் மிகவும் குறிக்கத்தக்க இடத்தைப்பெருகின்றார். நன்கு கற்றறிந்த மெய்யியலாளரான இவர் ஹெலனிசக்கொள்கைகளை துவக்கத்திருச்சபையில் கொணரக்காரனியானார். பைசாந்தியப் பேரரசில் இறையியலாளர்களின் முன்னோடியாக இவர் கருதப்படுகின்றார்.

கிரேக்க மற்றும் இலத்தீன் இறையியலாளர்களீடையே இவரின் திரித்துவம் குறித்த இறையியட்கொள்கைகள் அதிக தாக்கத்தை ஏற்படுத்தியதால் இவர் திரித்துவ இறையியலாளர் எனவும் அறியப்படுகின்றார். இவர் கப்போடோசிய தந்தையர்களுள் ஒருவராவார்.

கிழக்கத்திய மற்றும் மேற்கத்திய கிறித்தவத்தில் இவர் புனிதர் என ஏற்கப்படுகின்றார். கத்தோலிக்க திருச்சபையில் இவர் மறைவல்லுநர்களுள் ஒருவராவார்; கிழக்கு மரபுவழி திருச்சபை மற்றும் கிழக்கு கத்தோலிக்க திருச்சபைகள் இவரை புனித யோவான் கிறிசோஸ்தோம் மற்றும் புனித பெரிய பசீலோடு சேர்த்து *மூன்று புனித தலைவர்கள்* (Three Holy Hierarchs) எனப்போற்றுகின்றது.

## மேற்கோள்கள்


 
 

பகுப்பு:329 பிறப்புகள்
பகுப்பு:389 இறப்புகள்
பகுப்பு:திருச்சபைத் தந்தையர்கள்
பகுப்பு:கிறித்தவ சித்தர்கள்
பகுப்பு:கத்தோலிக்க மறைவல்லுநர்கள்
பகுப்பு:கிறித்தவப் புனிதர்கள்
பகுப்பு:390 இறப்புகள்
யே ஹாய் முஹப்படீன் (தொலைக்காட்சி தொடர்)

**யே ஹாய் முஹப்படீன்** என்பது ஸ்டார் பிளஸ் டிவியில் ஒளிப்பாகும் இந்தி மொழித் தொலைக்காட்சி தொடர் ஆகும்.  இந்த தொடரை பாலாஜி டெலிபிலிம்ஸ் என்ற நிறுவன தயாரிக்கின்றது. இந்த தொடர் மஞ்சு கபூரின் எழுதிய நாவலை அடிப்படையாகக் கொண்டு எடுக்கப்பட்டுள்ளது.

தமிழ் பெண்ணான இஷிதாவுக்கும் பஞ்சாபி பையனான தொழில் அதிபருக்கும் இடையில் உள்ள காதலை சொல்லுகின்றது. இந்த தொடர் தமிழ், மலையாளம், கன்னடம், பெங்காலி போன்ற மொழிகளில் மறுதயாரிப்பு செய்யப்பட்டுள்ளது என்பது குறிப்பிடத்தக்கது.

## நடிகர்கள்
* திவ்யாங்கா திரிபாதி- Dr. இஷிதா விஸ்வநாதன் ஐயர் 
* கரன் படேல் - ரமன் குமார் பல்லா  
* ருஹாணிக்கா தவான் - ருஹி ரமன் குமார் பல்லா
* கெளதம் அகுஐா- ஆதித்யா ரமன் குமார் பல்லா  
* அனிதா - ஷகுன்

## மேற்கோள்கள்

## வெளி இணைப்புகள்
* Official Website on Starplus.in 
* 

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்திய காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்திய நகைச்சுவைத் தொலைக்காட்சி நிகழ்ச்சிகள்
பகுப்பு:2010 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:2013 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:2013 இல் தொடங்கிய இந்தியத் தொலைக்காட்சி நிகழ்ச்சிகள்
தில்லி சட்டமன்றத் தேர்தல், 2013

தில்லி சட்டமன்றத் தேர்தல் 4 திசம்பர் 2013ல் நடைபெற்று 8 திசம்பர் 2013ல் வாக்கு எண்ணிக்கை நடந்தது. எதிர்க்கட்சியாக இருந்த பாரதிய ஜனதா கட்சி அதிக இடங்களில் வெற்றிபெற்றிருந்த நிலையில் தனிப்பெரும்பான்மை பெறவில்லை. புதிய கட்சியான ஆம் ஆத்மி கட்சி 28 தொகுதிகளில் வெற்றி பெற்றது. ஆட்சி அமைக்க யாருக்கும் அறுதிப்பெரும்பான்மை கிடைக்காத நிலையில் தொங்கு சட்டமன்றம் நிலையில் இழுபறியில் இருந்தது.

அதிக இடங்களில் வெற்றி பெற்றிருந்த போதிலும் தனிப்பெரும்பான்மை கிடைக்காததால், பாஜக ஆட்சி அமைக்க விருப்பமில்லை என்று தெரிவித்ததை அடுத்து ஆம் ஆத்மி கட்சிக்குக் காங்கிரஸ் வெளியிலிருந்து ஆதரவு தெரிவித்தது.

## மேற்கோள்கள்

பகுப்பு:2013 தேர்தல்கள்
உப்பாறு குடா

**உப்பாறு குடா** என்பது இலங்கையின் கிழக்கு மாகாண மாவட்டமான மட்டக்களப்பிலுள்ள ஒரு கழிமுகக் குடாவாகும். 

இந்தக் குடாவில் சில சிறிய ஆறுகளும் கலக்கின்றன. இந்தக் குடா தெற்கில் கடலுடன் ஒரு சிறிய கால்வாய் மூலம் இணைக்கப்பட்டுள்ளது.

இந்தக் குடா பசுமைக் காடுகளாலும் புதர்களாலும் சூழப்பட்டுள்ளது. இந்த நிலம் மீன்பிடிக்கும் நெற்பயிர்ச் செய்கைக்கும் பயன்படுகிறது.

இந்தக் குடா சதுப்பு நிலங்களையும் கடற்தாவரங்களையும் அதிகமாகக் கொண்டுள்ளது. அதிக வகையான நீர்ப்பறவைகளை கவர்கிறது.

## உசாத்துணை
*

பகுப்பு:மட்டக்களப்பு மாவட்டம்
பகுப்பு:இலங்கையின் கடற்காயல்கள்
டானியல் கொட்கே

**டானியல் கொட்கே** ஒரு கணனிப் பொறியளாளர் மற்றும் அப்பிள் நிறுவனத்தின் ஆரம்ப பணியாளர்களிள் ஒருவராகும்.

## அப்பிள்
டானியல் கொட்கே அவர்கள் 1976இல் ஸ்டீவ் ஜொப்ஸ் மற்றும் ஸ்டீவ் வொஸ்னியக் ஆகியோர் ஸ்டீவ் ஜொப்ஸின் வீட்டு வாகனத் தரிப்பிடத்தில் அப்பிள் I கணனியைத் தயாரித்தபோது அந்தக் குழுவில் பங்குபற்றினார் என்பது குறிப்பிடத்தக்கது. அப்பிள் நிறுவனத்தைத் தயாரிக்க முன்னரே டானியல் கொட்கே மற்றும் ஸ்டீவ் ஜொப்ஸ் ஆகியோர் ரீட் கல்லூரியில் நண்பர்களாக இருந்தனர். இவர்கள் இருவரும் ஆண்மீக அறிவொளியைத் தேடி அமெரிக்காவில் இருந்து இந்தியா சென்று திரும்புமளவிற்கு நண்பர்களாக இருந்தனர். அப்பிள் I, அப்பிள் II, மக்கின்டோஸ் போன்ற செயற்றிட்டங்களில் டானியல் கொட்கே பணியாற்றியதுடன் மக்கின்டோசின் ஆரம்ப வெளியீடுகளின் உட்புறத்தில் டானியல் கொட்கேயின் கையெழுத்தைக் இன்றும் காணக்கூடியதாக உள்ளது.

ஆயினும் அப்பிள் நிறுவனம் பங்குச்சந்தையில் இடம்பெற்ற போது டானியல் கொட்கேயிற்கு பங்குகள் எதனையும் வழங்க ஸ்டீவ் ஜொப்ஸ் மறுப்புத் தெரிவித்தார். டானியல் கொட்கேயிற்கு பூச்சியம் பங்குகளையே வழங்க முடியும் என்று கூறியதாக வோல்ட்டர் ஐசாக்சன் எழுதிய ஸ்டீவ் ஜொப்சின் சுயசரிதையில் தெரிவிக்கப்பட்டுள்ளது.

## வெளி இணைப்புகள்
* "Apple History: Dan Kottke", AppleInfo.net (ஆவணப்படுத்தப்பட்டது 2001)

## உசாத்துணைகள்


பகுப்பு:1954 பிறப்புகள்
பகுப்பு:அமெரிக்கக் கணினியியலாளர்கள்
பகுப்பு:அமெரிக்கப் பொறியியலாளர்கள்
பகுப்பு:வாழும் மக்கள்
கடை திறப்பு (நூல்)

**கடை திறப்பு** எனும் நூல் முருகு சுந்தரம் எழுதியதாகும். இந்நூலை குறளியம் வெளியிட்டுள்ளது. முனைவர் தமிழண்ணல், முனைவர் எழில் முதல்வன், பேராசிரியர் இ.சு. பாலசுந்தரம் ஆகியோர் இந்நூலைப் பற்றி குறிப்புரை எழுதியுள்ளார். 

## உள்ளடக்கம்
### சொற்பொழிவுகள்
# கட்டாரி நீட்டுகின்றார்
# குடந்தூக்கும் குங்குமப்பூ
# கண்ணீரில் கரைகின்றேன்
# தொட்டில் துரைத்தனம்
# அணிவகுப்பு ஓய்ந்தது
# எச்சிலிலை நாகரிகம்
# கூடல் நகர்பெற்ற பாடல்
# தன்மானச் சூறைக்காற்று

### கடிதங்கள்
# வேனில் வேதனை
# கற்புச் சிறை
# மாற்றான் தோட்டத்து மல்லிகை
# விருந்துக்கு வந்த விருந்து
# அன்பே என் மேகலையே
# தெய்வீகப் பெருஞ்சுமை
# கங்கையின் காதலன்

பகுப்பு:நாட்டுடைமை நூல்கள்
உதயகுமார் (கன்னட நடிகர்)

thumb|உதயகுமார்
**உதயகுமார்**, கன்னடத் திரைப்பட நடிகர். இவருக்கு நடன சாம்ராட், கலா கேசரி உள்ளிட்ட சிறப்புப் பெயர்கள் உண்டு. 
இவர் 29 ஆண்டுகள் திரைத்துறையில் இருந்தவர். இவர் 153 கன்னடத் திரைப்படங்களிலும், 15 தெலுங்கு திரைப்படங்களிலும், 6 தமிழ்த் திரைப்படங்களிலும் ஒரு இந்தி திரைப்படத்திலும் நடித்துள்ளார். கன்னடத் திரையுலகின் முக்கிய நடிகர்களுள் ஒருவராகத் திகழ்ந்தார்.

## நடித்த திரைப்படங்கள்
* இதே மஹாசுதின
* கள்ளர கள்ள
* சத்ய ஹரிஸ்சந்திரா
* சந்தவள்ளி தோட
* சந்திரகுமாரா
* சர்வக்ஞ
* சிடிலமரி
* சேடிகெ சேடு
* நந்தா தீப
* நாரி முனிதரே மாரி
* பலே பசவா
* பலே பாஸ்கரா
* பாக்யோதய
* பிளி ஹெண்ட்தி
* பெட்டத ஹுலி
* மதுமாலதி
* மரியாதை மஹல்
* மாத்ருபூமி
* மைசூரு டாங்க
* ரங்கமஹல் ரகசிய
* ரத்னகிரி ரகசிய
* விஜயனகரத வீரபுத்ர
* வீரகேசரி
* ஸ்ரீ ராமாஞ்சனேய யுத்த
* ஹேமாவதி

## சான்றுகள்

பகுப்பு:கன்னடத் திரைப்பட நடிகர்கள்
பகுப்பு:1935 பிறப்புகள்
கொழுமம்

**கொழுமம்** (ஆங்கிலம்:KOLUMAM-(KOZHUMAM)) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டம், மடத்துக்குளம் ஊராட்சி ஒன்றியத்தில் இருக்கும் ஒரு சிற்றூர். இந்தச் சிற்றூர் மடத்துக்குளம் வருவாய் வட்டத்தின் வருவாய் கிராமமான சங்கரராமநல்லூர் -கிழக்கு (கிராம எண்:37) இன் உட்கடை ஊர் ஆகும்.

## பெயர் சிறப்பு
கொங்கு நாட்டில் வாழ்ந்த வள்ளல்களில் குமணவள்ளல் இவ்வூரைத் தலைநகராகக் கொண்டு ஆட்சி செய்ததாக அறியப்படுகிறது. அக்காலத்தில் இவ்வூர் குழுவூர் என அழைக்கப்பட்டதாக இங்குள்ள கரிய வரதராஜபெருமாள் கோவில் கல்வெட்டு தெரிவிக்கிறது.

## அமைவிடம்
பழனியிலிருந்து உடுமலைப்பேட்டை செல்லும் வழியில் பழனியிலிருந்து சுமார் 20 கி.மீ.தூரத்திலும், உடுமலைப்பேட்டையிலில் இருந்து 18 கி.மீ.தூரத்திலும் அமைந்து உள்ளது. கடல் மட்டத்திலிருந்து 405 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் ஐவர்மலை சமணர் குகைகள்  அமைந்துள்ளது.

## முக்கிய பயிர்
இங்கு நெல் (பாரம்பரிய நெல் ரகங்கள்), கரும்பு, வாழை அதிகமாக விளைகின்றன. இது அமராவதியாற்றின் தெற்கு கரையில் அமைந்துள்ளதால் செழிப்பான நிலப்பகுதியாகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கொழுமம் கிராமத்தில் 681 வீடுகள் உள்ளது. இவ்வூரில் 2654 பேர் வசிக்கின்றார்கள்.இதில் ஆண்கள் 1339,பெண்கள்1315 பாலின விகிதம் 982. எழுத்தறிவு பெற்றவர்கள் 1420 பேர். இதில் 829 பேர் ஆண்கள்; 591 பேர் பெண்கள். எழுத்தறிவு பெற்றுள்ளோர் சதவீதம் 61.08%. ஆறு வயதுக்குட்பட்டோர் மொத்தம் 329 ஆண் குழந்தைகள் 174,பெண் குழந்தைகள் 155 ஆவர்.

## நிர்வாக அலகு
*மாவட்டம்: திருப்பூர்
*வருவாய் கோட்டம்: உடுமலைப்பேட்டை 
*வட்டம்:மடத்துக்குளம்
*வருவாய் கிராமம்: சங்கரராமநல்லூர்-கிழக்கு
*ஊராட்சி ஒன்றியம்: மடத்துக்குளம்
*ஊராட்சி மன்றம்(பஞ்சாயத்து):சங்கரராமநல்லூர்.

## வெளி இணைப்புகள்
* [விக்கிமேப்பியாவில் கொழுமம்அமைவிடம்](http://wikimapia.org/#lang=en&lat=10.482242&lon=77.362504&z=16&m=h&show=/2967810/Kolumam-(Kozhumam))

## அடிக்குறிப்பு

பகுப்பு:திருப்பூர் மாவட்டத்திலுள்ள கிராமங்கள்
அவசர மருத்துவம்

**அவசர மருத்துவம்** என்பது கடிய நோய்கள், காயங்கள், நீண்டகால நோய் ஒன்றினால் திடீரென்று தோன்றும் உயிர்கொல்லி நிலைமை முதலிய சந்தர்ப்பங்களால் பாதிப்படைந்திருக்கும் அனைத்துத் தரப்பு நோயாளிகளுக்கும் உயிரைக் காக்கவென உடனடியாக வழங்கப்படும் மருத்துவ சிகிச்சை முறைமையாகும். இது மருத்துவத்தின் ஒரு சிறப்புப் பிரிவாக அடங்குகின்றது.  அவசர மருத்துவம் ஒரு அவசர சிகிச்சை தேவையான நோயாளிக்கு முதன்முதலில் கொடுக்கப்படும் மருத்துவ முறைமையாகும்.  
இம்மருத்துவ முறையில் பொதுவாக நீண்ட காலத்துக்கு அல்லது தொடர்ச்சியான பராமரிப்பு தேவைப்படாது. அவசர மருத்துவ நிபுணர்கள் நோயாளியின் நிலைமையைத் துரிதமாக அறிந்து, நோய் வகைகளை உடனடியாக அறுதியிட்டு, அதற்குரிய சிகிச்சையைத் தாமதமின்றி ஆரம்பித்து நோயாளியை மீள் நிலைக்குக் கொண்டுவருதல் அவசர மருத்துவத்தின் முக்கிய நோக்கமாகும். அவசர மருத்துவம் பல்வேறுபட்ட இடங்களில் மேற்கொள்ளப்படுகின்றது: மருத்துவமனையில் உள்ள அவசர மருத்துவப் பிரிவும் தீவிர கண்காணிப்புப் பிரிவும், மருத்துவமனைக்கு நோயாளியைக் கொண்டுவர முன்னர் சிகிச்சைகள் மேற்கொள்ளப்படும் அவசர மருத்துவச் சேவையகம், போர்க்காலம் அல்லது விபத்து போன்ற சில சந்தர்ப்பங்களில் நோய் அல்லது காயம் ஏற்பட்ட இடம்.

பல்வேறு சந்தர்ப்பங்களில் உடனடிச் சிகிச்சை வழங்கப்படாதவிடத்து உயிருக்கு கெடுதி ஏற்படலாம். நெஞ்சு வலி, வயிற்று வலி, மூச்சுத் திணறல், இதயத்துடிப்பு ஒழுங்கின்மை மற்றும் பல சந்தர்ப்பங்களில் அவசர மருத்துவ உதவி தேவைப்படும். எடுத்துக்காட்டாக, கடிய வயிற்று வலியால் அவதிக்குள்ளாகி இருக்கும் ஒருவருக்கு குடல்வாலழற்சி ஏற்பட்டிருக்கலாம். உடனடியான அறுவைச்சிகிச்சை வழங்கப்படாதவிடத்து  வயிற்றறையுறை அழற்சி ஏற்படும்; உயிருக்குக் கெடுதி ஏற்படுத்தும் நிகழ்வாக இது அமைகின்றது.

## மேற்கோள்கள்

பகுப்பு:அவசர மருத்துவம்
பகுப்பு:பாதுகாப்பு
கொமரலிங்கம்

**கொமரலிங்கம்** (ஆங்கிலம்:KOMARALINGAM-) இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், மடத்துக்குளம் வட்டம், மடத்துக்குளம் ஊராட்சி ஒன்றியத்தில் இருக்கும் ஒரு பேரூராட்சி . மடத்துக்குளம் வருவாய் வட்டத்தின் வருவாய் கிராமம் (கிராம எண்:39)  ஆகும்.

## பெயர் சிறப்பு
கொங்கு நாட்டில் வாழ்ந்த வள்ளல்களில் குமணவள்ளல் பின் வந்தோர் இவ்வூரை தலைநகராகக் கொண்டு ஆட்சி செய்ததாக அறியப்படுகிறது. அக்காலத்தில் இவ்வூர் அமராவதி ஆற்றின் கரையில் இருந்ததால் கரையூர் என அழைக்கப்பட்டதாக இங்குள்ள கல்யாண பெருமாள் கோவில் கல்வெட்டு தெறிவிக்கிறது.   
  
## அமைவிடம்
பழனியிலிருந்து உடுமலைப்பேட்டை செல்லும் வழியில் பழனியிலிருந்து சுமார் 22 கி.மீ.தூரத்திலும், உடுமலைப்பேட்டையிலில் இருந்து 12 கி.மீ.தூரத்திலும் அமைந்து உள்ளது. கடல் மட்டத்திலிருந்து 415 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 7 கி.மீ தூரத்தில் ஐவர்மலை சமணர் குகைகள்  அமைந்துள்ளது.

## முக்கிய பயிர்
இங்கு நெல் (பாரம்பரிய நெல் ரகங்கள்), கரும்பு, வாழை அதிகமாக விளைகின்றன. இது அமராவதியாற்றின் வடக்குக் கரையில் அமைந்துள்ளதால் செழிப்பான நிலப்பகுதியாகும்.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கொழுமம் கிராமத்தில் 1816 வீடுகள் உள்ளது. இவ்வூரில் 11737 பேர் வசிக்கின்றார்கள்.இதில் ஆண்கள் 5888,பெண்கள்5849 பாலின விகிதம் 962. எழுத்தறிவு பெற்றவர்கள் 6467 பேர். இதில் 3726 பேர் ஆண்கள்; 2741 பேர் பெண்கள். எழுத்தறிவு பெற்றுள்ளோர் சதவீதம் 62.38%. ஆறு வயதுக்குட்பட்டோர் மொத்தம் 1341 ஆண் குழந்தைகள் 680,பெண் குழந்தைகள் 661 ஆவர்.
## நிர்வாக அலகு
*மாவட்டம்: திருப்பூர்
*வருவாய் கோட்டம்: உடுமலை
*வட்டம்:மடத்துக்குளம்
*வருவாய் கிராமம்: கொமரலிங்கம்
*பேரூராட்சி:கொமரலிங்கம்.

## வெளி இணைப்புகள்
* விக்கிமேப்பியாவில் கொமரலிங்கம்அமைவிடம்

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
சந்தன மேரி

**சந்தன மேரி** பெண்கள் உரிமைகள், ஒடுக்கப்பட்ட மக்களின் உரிமைகள் தொடர்பாகச் செயற்பட்டுவரும் ஒரு பொதுவுடமைச் சமூகச் செயற்பாட்டாளர்.  இவர் உழைக்கும் பெண்கள் இயக்கம் என்ற அமைப்பைத் தொடங்கி நடத்தி வருகிறார்.  இவர் சமூகக் கருத்துக்கள் உள்ள பாடல்களை பாடவும் வல்லவர்.

## இளமைக் கால வாழ்வு
பர்மாவில் படைத்துறை ஆட்சி ஏற்பட்ட போது சிறு வயதில் தமிழகத்தில், சிவகங்கை மாவட்டம் சூராணத்துக்கு இடம்பெயர்ந்தார்.

## விருதுகள்
2013 இக்கான நீயா நானாவின் சமூகப் போராளிக்கான விருதை இவர் பெற்றார்.

## மேற்கோள்கள்


பகுப்பு:தமிழ்ப் பெண் சமூகப் போராளிகள்
பகுப்பு:தமிழ்ப் பொதுவுடமைவாதிகள்
பகுப்பு:தமிழ்ப் பெண் பெண்கள் உரிமைகள் செயற்பாட்டாளர்கள்
குருசாமி பாலசுப்பிரமணியன்

**குருசாமி பாலசுப்பிரமணியன்** (கும்பகோணம், தமிழ்நாடு) ஒரு சமூக சேவையாளர், காந்தியடிகள் நற்பணிக் கழகம் அமைப்பாளர்.  சிறு வணிகரான இவர் காந்தியடிகள் நற்பணிக் கழகம் ஊடாக சுமார் 300 வரையான வசதி குறைந்த மாணவர்களுக்கு இலவசக் கல்வியை வழங்க ஏற்பாடு செய்துள்ளார்.

## விருதுகள்
2013 இக்கான நீயா நானாவின் சிறந்த நம்பிக்கையாளர் விருதை இவர் பெற்றார்.

## மேற்கோள்கள்


பகுப்பு:காந்தியவாதிகள்
காசிநாத் (நடிகர்)

**காசிநாத்** (*Kashinath (actor)*) ஒரு நடிகர். இவர் கன்னடத் திரைப்படங்களில் நடித்துள்ளார்.  திரைப்படங்களை தயாரித்து, இயக்கியும் உள்ளார். இந்திய சமூகத்தால் ஏற்கப்படாத கருத்துகளை தன் திரைப்படங்களில் வலியுறுத்துவார். நடிகர் உபேந்திரா, இசையமைப்பாளர் வி. மனோகர்,  மற்றும் இயக்குநர் சுனில் குமார் தேசாய் போன்ற புதிய திறமையாளர்களை அறிமுகப்படுத்திய பெருமைக்குரியவராக அறியப்படுகிறார். மேலும் பல தொழில்நுட்ப வல்லுநர்களுடன் இணைந்து கன்னடத் திரையுலகில் வெற்றி பெற்றுள்ளார்.

இரட்டை அர்த்த வசனங்களையும் இவரது படங்களில் காண முடியும். ஏறத்தாழ நாற்பது திரைப்படங்களில் நடித்துள்ளார். இவரது திரைப்படங்களில் சில பிற மொழிகளில் மாற்றப்பட்டு வெளியாகியுள்ளன. முதன்முதலில் அமர மதுர பிரேம என்ற திரைப்படத்தில் நடித்தார். கடைசியான மிஸ்டர்,420 என்ற திரைப்படத்தில் நடித்தார். சில திரைப்படங்களைத் தயாரித்தும், நடனமாடியும், பாடியும் உள்ளார்.

## திரைப்படங்கள்
* மிஸ்டர் 420

## மேற்கோள்கள்

## புற இணைப்புகள்
* 

பகுப்பு:கன்னடத் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:கன்னடத் திரைப்பட இயக்குநர்கள்
பகுப்பு:1951 பிறப்புகள்
பகுப்பு:2018 இறப்புகள்
குறுங்காடு தங்கசாமி

**குறுங்காடு தங்கசாமி** தமிழகத்தில் குறுங்காடு வளர்ப்பில் முன்னோடிகளில் ஒருவர்.  இவர் புதுக்கோட்டையில் சேந்தங்குடியில் இருந்த வறண்ட 10 ஏக்கர் நிலத்தை சில பத்து ஆண்டுகளில் குறுங்காடாக மாற்றினார்.  குறுங்காடு வளர்ப்பினால் பணம் ஈட்ட முடியும் என்றும் நிரூபித்தார்.

விவசாயிகள் தமக்கு சொந்தமான நிலத்தில் மூன்றில் ஒரு பங்கிலாவது ஒரு குறுங்காட்டை உருவாக்க வேண்டும் என்று இவர் பரிந்துரைக்கிறார். பயன்படுத்தப்படாமல் இருக்கும் அரசு நிலங்களிலும் அரசு பல வகை மரங்களை நட வேண்டும் என்று இவர் கூறுகிறார்.

## மேற்கோள்கள்


## வெளி இணைப்புகள்
* குறுங்காடு வளர்ப்பு பற்றிய காணொளி நிகழ்ச்சி - புதியதலைமுறை

பகுப்பு:தமிழ் விவசாயிகள்
பகுப்பு:தமிழ் சுற்றுச்சூழல் செயற்பாட்டாளர்கள்
பகுப்பு:இந்திய சுற்றுச்சூழல் செயற்பாட்டாளர்கள்
மைத்ரீ சிறப்பு பள்ளி

thumb|right|150px |மைத்ரீ சிறப்பு பள்ளி

**மைத்ரீ சிறப்பு பள்ளி** சென்னையைச் சேர்ந்த ஒரு சிறப்பு பள்ளியாகும். இது மன நலம் குன்றிய குழந்தைகளுக்காக மன நலம் குன்றிய குழந்தைகளின் பெற்றோர்களால் நடத்தப்படும் ஒரு பள்ளியாகும்.

## அமைப்பு
மைத்ரீ, 1994ல் தொடங்கப்பட்ட ஒரு சிறப்பு பள்ளியாகும். தங்கள் மனவளர்ச்சி குன்றிய குழந்தைகள் செல்ல எந்த நல்ல பள்ளியும் இல்லாத நிலையில் ஏழு பெற்றோர்களால் 1994 இல் தொடங்கப்பட்டது. இந்த பள்ளியில் 600க்கு மேற்பட்ட பெற்றோர்கள் பங்கு கொண்டுள்ளனர். 

## கிளைகள்
* பெரம்பூர்
* தாம்பரம் கிழக்கு
* மேற்கு மாம்பலம்.
* கொளத்தூர்
* கே. கே. நகர்
* உள்ளகரம்
* மூலக்கடை
* பெருங்களத்தூர்

## மேற்கோள்கள்


## வெளியிணைப்புகள்
*மைத்ரீ முகநூல் பக்கம்

பகுப்பு:சென்னை மாவட்டத்திலுள்ள பள்ளிகள்
மூக்கப்பிள்ளை

மூ.**மூக்கப்பிள்ளை** புத்தனாம்பட்டி நேரு நினைவுக்கல்லூரியை நிறுவியவர் ஆவார்.

## '''தோற்றம்'''
மூக்கப்பிள்ளை திருச்சி மாவட்டத்தில் அமைந்துள்ள புத்தனாம்பட்டியில் 1885 ஆம் ஆண்டு பிறந்தார். இவர்தம் தந்தையார் முத்தியபிள்ளை, அன்னையார் சின்னம்மா ஆவார்.
## கல்விப்பணி
புத்தனாம்பட்டியில் 1941 ஆம் ஆண்டு ஷண்முகநாதன் துவக்கப்பள்ளியை நிருவகிக்கத் தொடங்கிய மூக்கப்பிள்ளை 1946 ஆம் ஆண்டு அதனை உயர் தொடக்கப்பள்ளியாக உயர்த்தினார். மேலும் அப்பள்ளியில் சாதி வேறுபாடின்றி எல்லாக் குழந்தைகளும் கல்வி பயில வகை செய்தார். கிராமத்தில் வசிக்கும் ஏழை எளிய மக்களும் கல்வி அறிவு பெறுவதற்காக 1947 ஆம் ஆண்டு நேருவின் பெயரில் நடு நிலைப்பள்ளியைத் துவக்கினார். மலேயாவில் வசித்து வந்த தன்னுடைய மகன் முத்தையன் இறந்தவுடன் கிடைக்கப்பெற்ற ஆயுள் பாதுகாப்பீட்டு நிதி ரூபாய் 30000/- யை தன் குடும்பத்திற்கு செலவிடாமல் ஒரு கட்டிடத்தை எழுப்பி 1956 இல் நேரு ஆசிரியப்பயிற்சிப் பள்ளியை தொடங்கினார். அவருடையக் கல்விப்பணி காமராஜர் ஒராசிரியர் பள்ளிகளுக்கு பல ஆசிரியர்களை உருவாக்கிக் கொடுத்தது. மேலும் பள்ளிக்கல்வியுடன் நின்று விடாமல் 1967ஆம் ஆண்டு நேரு நினைவுக் கல்லூரியை துவக்கினார்.

## தேசியப்பார்வை
மூக்கப்பிள்ளையின் வாழ்வு முழுவதும் நாட்டுப்பற்று நிறைந்திருந்தது. தான் நிறுவிய கல்வி நிறுவனத்திற்கு நேருவின் பெயரை வைத்தார். தன் மூத்த மகனுக்கு தேசத் தந்தையின் நினைவாக காந்தி என்றும், தன் மகள்களுக்கு முறையே சுயராஜ்யம், சுதந்திரம் என்றும், தன் பேத்திகளுக்கு குடியரசு, சோஷலிசம் என்றும் பெயரிட்டுத் தன்னுடைய தேசியப்பார்வையை வெளியிட்டார்.

## வெளி இணைப்புகள்
*நேரு நினைவுக் கல்லூரி வலைத்தளம்

பகுப்பு:1885 பிறப்புகள்
பகுப்பு:கல்லூரி நிறுவனர்கள்
பகுப்பு:தமிழ் மக்கள்
பாகுபலி (திரைப்படம்)

**பாகுபலி** (*Baahubali*) என்பது சூலை 2015ல் வெளியான தெலுங்குத் திரைப்படம் ஆகும். இது தமிழிலும் மூலப் பதிப்பாகவே வெளியானது. இந்தியிலும், மலையாளத்திலும் டப்பிங் முறையில் மொழிமாற்றம் செய்யப்பட்டு ஒரே நேரத்தில் திரையிடப்பட்டது. இதனை இராஜமௌலி இயக்கியுள்ளார். 3-டி (முப்பரிமாண) தொழில்நுட்பத்தில் 250 கோடி மதிப்பீட்டில் உருவானது.

## நடிகர்கள்
*பிரபாஸ் - சிவு, சிவுடு (எ) பாகுபலி (அ) மகேந்திர பாகுபலி & அமரேந்திர பாகுபலி
*அனுஷ்கா - தேவ சேனா
*ராணா - பல்வாள் தேவன் / பல்லாள தேவா
*தமன்னா - அவந்திகா
*ரம்யா கிருஷ்ணன் - சிவகாமி 
*சத்யராஜ் - கட்டப்பா
*நாசர் - பிங்கள தேவன் / பிஜ்ஜல தேவா
*ரோகிணி - சங்கா 
*ராகேஷ் வர்ரே - பல்வாள் தேவன் / பல்லாள தேவா வின் நண்பன்
*தனிகெல்லா பரணி - சுவாமிஜி
*அதிவி செஷ் - பத்ருடு / பத்ரா
*பிரபாகர் - கலகேய அரசர்
*சுதீப் (பிரதிமை) - அஸ்லாம் கான் 
*எஸ். எஸ். ராஜ மௌலி (பிரதிமை) 
*நோரா ஃபாடெஹி (பிரதிமை)
*ஸ்கேர்லெட் மெல்லிஸ் வில்சன் (பிரதிமை)
*கேப்ரிலா பெர்டான்டே (பிரதிமை)
மற்றும் பலர்

## இசை
மேலும் விவரங்களுக்கு பாகுபலி (ஒலி வரி).

## மேற்கோள்கள்

     
## வெளி இணைப்புகள்
* மாலைமலர் தளத்தில் விமர்சனம்
* பாகுபலி திரைப்படம்-செய்தி 

பகுப்பு:2015 தெலுங்குத் திரைப்படங்கள்
பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இராஜமௌலி இயக்கிய திரைப்படங்கள்
பகுப்பு:பன்மொழித் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:ரம்யா கிருஷ்ணன் நடித்த திரைப்படங்கள்
பகுப்பு:பிரபாஸ் நடித்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
1753

**1753**  (**[[ரோம எண்ணுருக்கள்|MDCCLIII]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

## நிகழ்வுகள்
* மார்ச் 1 - சுவீடனில் கிரெகொரியின் நாட்காட்டி அறிமுகப்படுத்தப்பட்டது. புதிய நாட்காட்டிக்கும் பழைய யூலியன் நாட்காட்டிக்கும் இடையிலான 11 நாட்கள் வேறுபாட்டினால் பெப்ரவரி 17 இற்கு அடுத்த நாள் மார்ச் 1 ஆக்கப்பட்டது.

* மே 1 - கரோலஸ் லின்னேயஸ் "உயிரினங்களின் வகைப்பாடு" (*Species Plantarum*) என்ற நூலை வெளியிட்டார்.
* சூலை 7 - பிரித்தானிய நாடாளுமன்றம் யூதர்களுக்குக் குடியுரிமை வழங்கியது.


## பிறப்புகள்
* டிசம்பர் 3 - சாமுவேல் கிராம்டன், ஆங்கிலேயக் கண்டுபிடிப்பாளர் (இ. 1827)

## இறப்புகள்
* ஜனவரி 11 - சர் ஹேன்ஸ் ஸ்லோன், ஐரிய மருத்துவர் (பி. 1660)

## 1753 நாற்காட்டி

## மேற்கோள்கள்
சின்னி ஜெயந்த்

**சின்னி ஜெயந்த்** (ஆங்கிலம்:Chinni_Jayanth, பிறப்பு: ஜூலை 26, 1960) ஒரு தமிழ் நகைச்சுவை நடிகர், திரைப்படத் தயாரிப்பாளர், இயக்குநர், பலகுரலில் பேசும் கலைஞர் ஆவார். இவர் 1984ஆம் ஆண்டு ரஜினிகாந்த் நடித்த கை கொடுக்கும் கை என்ற படத்தின் மூலம் தமிழ்த் திரைப்படத்துறையில் அறிமுகமானார். இவர் 300-இற்கும் அதிகமான திரைப்படங்களுக்கு மேல் நடித்துள்ளார். 30 ஆண்டுகளுக்கு மேல் இவர் திரைத்துறையில் நடித்து வருகின்றார்.

தமிழக அரசின் கலைமாமணி விருதினை 2009 ஆம் ஆண்டு பெற்றார்.. இவர் பல குரல் ஆராய்ச்சி செய்து வருவதற்காக சர்வதேச திறந்தவெளி மாற்று மருத்துவப் பல்கலைக்கழகத்தின் மதிப்புறு முனைவர் பட்டமும் பெற்றுள்ளார்.

## ஆரம்பகால வாழ்க்கை
சின்னி ஜெயந்த், சென்னை ராமகிருஷ்ணா மிசன் மாணவர் இல்லத்தின் முன்னாள் மாணவர் ஆவார். இவர் ராயப்பேட்டை புதிய கல்லூரியில் படிக்கச் சென்றார். பின்னர் தரமணியில் உள்ள தமிழ்நாடு திரைப்பட, தொலைக்காட்சி நிறுவனத்தில் தனது நடிப்புப் படிப்பை (டிப்ளமோ இன் பிலிம் டெக்னாலஜி, DFTech) முடித்தார்.

## திரைத்துறை வாழ்க்கை
இயக்குநர் மகேந்திரன் இயக்கத்தில் நடித்த கை கொடுக்கும் கை படத்தில் விசித்திரமான வில்லனுக்கு துணை வேடத்தில் நடித்து 1984 இல் ஜெயந்த் தனது நடிப்புத் தொழிலைத் தொடங்கினார்.

இவர் தனது தனித்துவமான நகைச்சுவை பாணியால் தனக்கென ஒரு சிறப்பம்சத்தை உருவாக்கினார். அதில் சில தனித்துவமான வார்த்தைகளான கில்ஃபான்ஸ், சில்ஃபான்ஸ் போன்றவற்றை உருவாக்கியது, இது இளைஞர்களிடையே கோபத்தை ஏற்படுத்தியது. கிழக்கு வாசல், இதயம், கண்ணெதிரே தோன்றினால், சின்ன புள்ள திரைப்படங்களில் அவரது துணை வேடங்கள் பார்வையாளர்களால் விரும்பப்பட்டன.

ஜெயந்தின் நடிப்பில் சின்ன புள்ள (1994) ரேவதியுடன் நல்ல வரவேற்பு கிடைத்தது. இந்தப் படத்தில் ஜெயந்த் மனநலம் குன்றிய நபராக நடித்திருந்தார். இந்தப் படம் இவரது நிறுவனமான அஷ்டலட்சுமி கிரியேட்டர்சின் முதல் தயாரிப்பாகும்.

இவரது இயக்கத்தில் அறிமுகமாகியது உனக்காக மட்டும் என்ற படம். இவர் இயக்கிய இரண்டாவது படம் கானல் நீர். இதில் ஜே.கே. ரித்தேஷ், மனிசா சட்டர்ஜி ஆகியோர் முக்கிய கதாபாத்திரங்களில் அறிமுகமாகினர்.

இவரது கடைசி இயக்கம் நீயே என் காதலி (2010) திரைப்படம் திரை நாடகத்தில் முக்கியப் பங்கு வகித்தது. இந்தப் படத்தை சென்னை சுஷ்மா மல்டிமீடியா, எச்டி ஸ்டுடியோவில் நிபுணர்கள் சுரேஷ் மேனனும் பிரையன் ஜென்னிங்சும் தரப்படுத்தினர்.

## மேற்கோள்கள்

## வெளியிணைப்புகள்

* 
*சின்னி ஜெயந்த் நடித்த படங்கள் 
*சின்னிஜெயந்துக்கு டாக்டர் பட்டம் 

பகுப்பு:தமிழ்த் திரைப்பட நடிகர்கள்
பகுப்பு:1960 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:கலைமாமணி விருது பெற்றவர்கள்